stanford-oval/wikipedia huggingface dataset:
Ylijärvi (Lappeenranta)

| Ylijärvi |
| --- | --- |
Maanosa:  Eurooppa
Valtiot:  Suomi
Maakunnat:  Etelä-Karjala
Kunnat:  Lappeenranta
Koordinaatit:  60°45′20″N, 27°55′57″E
Vesistöalue ja valuma-alueen tietoja
Laskujoki:  Sarvijoki
Järvinumero:  86.003.1.009
Mittaustietoja
Pinnankorkeus:  30,3 m 
Rantaviiva:  9,24 km 
Pinta-ala:  0,73 km² 
Tilavuus:  0,00372 km³ 
Keskisyvyys:  5,1 m 
Suurin syvyys:  13,95 m 
Saaria:  1
 fiYlijärvi 
Ylijärvi on suurelta osin kulttuurimaiseman reunustama järvi Lappeenrannassa Etelä-Karjalassa. Sen pinta-ala on 73 hehtaaria. Etäisyys Lappeenrannan keskustasta on 36 kilometriä etelälounaaseen.
Maantiede

Ylijärven ulottuvuus kaakosta luoteeseen on 3,15 kilometriä. Järvi kapenee kohti luodetta, ja sen eteläosa jakautuu Parkonlahteen ja Jokimiehenlahteen. Ylijärven eteläosa on pohjoisosaa syvempi, mutta lahdet ovat matalia. Noin viidesosa järvestä on vähintään kymmenen metriä syvä.
Ylijärven ainoa saari on sen eteläosassa sijaitseva noin kahden aarin laajuinen luoto. Järven pohjoispuolella levittäytyy Ylijärven kylän maalaismaisema, jonka halki kulkee yhdystie 14780. Järven länsipuolella kohoaa Ilovuori, jonka laki on yli 70 metriä merenpinnan yläpuolella eli yli 40 metriä järvenpintaa korkeammalla.
Ylijärven luoteisosaan virtaa tulouoma 1,3 kilometrin päästä luoteesta Ottojärvestä (45,1 metriä mpy). Ylijärven luusua sijaitsee altaan kaakkoiskulmassa, josta sen vedet laskevat Jokimiehenjokea kaakkoon Husujärveen (29,7 metriä mpy).
Ylijärven vesitilavuus on 3 721 000 kuutiometriä.
Ylijärvi (86.003.1.009) kuuluu Kaltonjoen valuma-alueeseen (86.003), joka on kolmannen jakovaiheen vesistö Venäjän raja-alueen vesistössä (86). Toinen jakovaihe on Alajoen alue (06.01). Kaltonjoen valuma-alueella on viisitoista vähintään hehtaarin laajuista vakavettä, joista laajimmat ovat Ottojärvi, Ylijärvi ja Husujärvi.
Ylikainuun piiri

| Ylikainuun piiri |
| --- | --- |
 Ylikainuun kirkko
 fiYlikainuun piiri 
 66°19′37″N, 22°50′35″E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Ylikainuun kunta
Piirikoodi:  325019
Väestö
Väkiluku (2022):  3 157 
Ylikainuun piiri (ruots. Överkalix distrikt) sijaitsee Ylikainuun kunnassa Ruotsissa. Piiri kattaa koko kunnan ja sen väkiluku on 3 157  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Varjo muurilla II

| Varjo muurilla II |
| --- | --- |

Nimi:  Varjo muurilla II
Tekijä:  Helene Schjerfbeck
Valmistumisvuosi:  1928
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  64,00  cm
Leveys:  51,50  cm
Kokoelma:  Kansallisgalleria
Sijainti:  Ateneum
Varjo muurilla II on taiteilija Helene Schjerfbeckin öljyvärimaalaus kankaalle vuodelta 1928. Kooltaan työ on 64 × 51,5 cm, ja se kuuluu Ateneumin taidemuseon Ester ja Jalo Sihtolan kokoelmiin.
Helene Schjerfbeck maalasi Varjo muurilla II -maalauksen aikana, jolloin hän teki useita toisintoja varhemmista teoksistaan. Gösta Stenman oli kannustanut häntä tähän, ja niinpä hän vuodesta 1927 alkaen tekikin monia toisintoja aikaisemmista teoksistaan. Tämä Varjo muurilla II -maalaus perustuu hänen Bretagnessa vuonna 1883 maalaamaansa nuoruudentyöhön. Varjo muurilla II -maalauksessa päätekijä on kuulas valo, joka ympäröi maisemaa ja vihreää penkkiä. Penkki on penkki hänen nuoruutensa Tammisaaresta. Hän kutsui paikkaa "kesähuvilakseen", ja hän tapasi levähtää tällä penkillä. Schjerfbeck turvautui toisintoa työstäessään mustavalkoiseen valokuvaan ja muistiinsa.
Schjerfbeck maalasi tästä samasta aiheesta myöhemmin useampiakin versioita.
Aiheesta muualla

Suomen Kansallisgalleria: Kokoelmat: Varjo muurilla II (Vihreä penkki).  (Arkistoitu – Internet Archive)
Zack ja Miri puuhaa pornoo

| Zack ja Miri puuhaa pornoo> Zack and Miri Make a Porno |
| --- | --- |

Ohjaaja:  Kevin Smith
Käsikirjoittaja:  Kevin Smith
Tuottaja:  Scott Mosier
Säveltäjä:  James L. Venable
Kuvaaja:  David Klein
Leikkaaja:  Kevin Smith
Pääosat:   Seth Rogen  Elizabeth Banks  Craig Robinson  Jason Mewes  Traci Lords  Jeff Anderson  Katie Morgan 
Valmistustiedot
Valmistusmaa:  Yhdysvallat
Tuotantoyhtiö:  View Askew Productions
Levittäjä:  The Weinstein Company
Ensi-ilta:   7. syyskuuta 2008  (Toronton elokuvajuhlat)  31. lokakuuta 2008  (Yhdysvallat) 
Kesto:  102 minuuttia
Alkuperäiskieli:  englanti
Budjetti:  24 miljoonaa $
Tuotto:  42,8 miljoonaa $
Aiheesta muualla
IMDb 
Elonet
AllMovie
Infobox OKNimi-testi OK: 
Zack ja Miri puuhaa pornoo on Kevin Smithin käsikirjoittama ja ohjaama yhdysvaltalainen seksikomedia, jonka pääosissa ovat Seth Rogen ja Elizabeth Banks. Elokuvan ensi-ilta oli Toronton elokuvajuhlilla 7. syyskuuta ja Yhdysvalloissa 31. lokakuuta 2008.
Juoni

Pitkäikäiset ystävykset kahvilatyöntekijä Zack Brown (Rogen) ja paikallisen ostoskeskuksen työntekijä Miri Linky (Banks) asuvat samassa asunnossa Pennsylvanian Monroevillessa. He eivät ole maksaneet laskujaan kuukausiin, minkä seurauksena heiltä katkaistaan vedentulo ja sähköt asunnostaan luokkakokouksen aikana.
Luokkakokouksessa Miri yrittää vietellä entisen luokkatoverinsa Bobby Longin (Brandon Routh) ja Zack puolestaan kohtaa Brandon St. Randyn (Justin Long), joka paljastaa olevansa homoseksuaali pornonäyttelijä ja Bobbyn poikaystävä. Laskujen maksamattomuuden ja Miristä kuvatun houkuttelevan viraalivideon myötä Zack ja Miri aloittavat pornoelokuvien tekemisen ansaitakseen rahaa laskuihin.
Kaksikko päättää kuvata avustajien ja kuvausryhmän avustuksella Star Warsia parodioivan pornoelokuvan Star Whores. Elokuvaa varten he saavat kuvauslaitteistoa ja studion elokuvan tuottajalta ja Zackin työtoverilta Delaneylta (Craig Robinson). Kuvausmateriaalin vuokraus paljastuu kuitenkin huijaukseksi ja kuvausrekvisiitta tuhoutuu, minkä vuoksi Zack uudelleenjärjestää elokuvan tapahtumapaikat työpaikalleen kahvilaan. Kuvausten ohessa Zack ja Miri alkavat lämmetä toisilleen, vaikka he lupasivat toisilleen, että romantiikka ja seksi eivät sotkisi heidän ystävyyttään. Heidän yhteisestä elokuvakohtauksestaan tulee romanttinen ja sydäntälämmittävä. Samoihin aikoihin kuvausryhmän jäsenet maksavat kaksikon laskut osana elokuvatuotannon juhlintaa.
Kuitenkin näyttelijä Stacey (Katie Morgan) on hermoissaan tulevasta kohtauksestaan ja pyytää rentoutumista varten Miriltä lupaa harrastaa seksiä Zackin kanssa, johon tämä suostuu vastahakoisesti Zackia kohtaan osittamiensa tunteiden vuoksi. Staceyn ja näyttelijä Lesterin (Jason Mewes) seksikohtaus keskeytyy, kun Miri päättää itse kuvata kohtauksen alkuperäisen suunnitelmansa mukaisesti Lesterin kanssa. Tilanteesta muodostuneen riidan myötä Zack lopettaa työnsä kuvaajana ja kahvilatyöntekijänä sekä muuttaa pois.
Kolme kuukautta myöhemmin Delaney tapaa Zackin uudelleen työskentelemässä urheilumaskottina jäähallilla ja pyytää tätä viimeistelemään pornoelokuvan. Zack saa selville, että Miri ei kuvannut alkuperäistä kohtausta ja hän puolestaan paljastaa Mirille, että ei harrastanut seksiä Staceyn kanssa. Molemmat osoittavat rakkautensa toisilleen.
Elokuvan lopputekstien jälkeen Zack ja Miri ovat naimisissa ja heillä on oma videotuotantoyhtiö.
Näyttelijät

Seth Rogen - Zack Brown
Elizabeth Banks - Miriam "Miri" Linky
Craig Robinson - Delaney
Jason Mewes - Lester
Traci Lords - Bubbles
Jeff Anderson - Deacon
Katie Morgan - Stacey
Ricky Mabe - Barry
Justin Long - Brandon St. Randy
Brandon Routh - Robert "Bobby" Long
Tyler Labine - Humaltunut asiakas
Tisha Campbell-Martin - Delaneyn vaimo
Tom Savini - Jenkins
Jennifer Schwalbach - Betsy
Gerry Bednob - Herra Surya
Kenny Hotz - Zack "Zack II" Knutson
David Early - Koe-esiintyjä
Tuotanto > Suunnitelma

Zack ja Miri oli Kevin Smithin mielessä jo 1990–luvulla, kun hän työsti elokuvaa Name, jonka oli tarkoitus olla Chasing Amy -elokuvan tapahtumia seuraava epäjatko-osa sekä sisältävän elokuvasta tuttujen Jason Leen, Ben Affleckin ja Joey Lauren Adamsin hahmot. Elokuvan suunnitelma hylättiin ja sen sijasta Smith ohjasi Dogman. Toinen yritys Smithiltä oli tehdä televisiosarja Hiatus, missä Lee olisi näytellyt kaksoiselämää pornonäyttelijänä viettänyttä henkilöä, mutta ajatus kaatui televisiotuotantoyhtiöiden kieltäytymiseen.
Tuotanto > Alkutuotanto

Entertainment Weekly uutisoi lokakuussa 2008, että The Weinstein Company hyväksyi elokuvaprojektin nimen perusteella. Smith tosin joutui budjettivaikeuksien vuoksi kuvaamaan suosikkipaikkakuntansa Minnesotan sijasta Pittsburghissa.
Rosario Dawson oli ehdolla naispääroolin esittäjäksi, mutta hän ei voinut osallistua elokuvan kuvauksiin Eagle Eye-elokuvan kuvausten vuoksi. Elokuvan kuvaukset päättyivät maaliskuussa 2008.
Tapahtumapaikkojen osalta elokuva tuo esille Pittsburghia ja sen kulttuuria, kuten Pittsburgh Penguinsin ja Pittsburgh Steelersin urheilujoukkueiden kannattajia sekä Iron City Brewing Companyn valmistamaa olutta. Elokuvassa erikoistehosteasiantuntija Tom Savini tekee cameoroolin ja hänen zombie-elokuviinsa viitataan Monroeville Zombies -nimisellä jääkiekkojoukkueella. Pornonäyttelijä Traci Lords esiintyy myös elokuvassa.
Jakelu

The Weinstein Company sai elokuvan jakeluoikeudet Metro-Goldwyn-Mayerilta yhteisellä sopimuksella, jolloin alkuperäiset MGM:n logot poistuivat mainoskampanjan aikana.
Jakelu > Ikärajoitus

Motion Picture Association of America arvioi elokuvan aluksi ikärajalla NC-17 seksuaalisuuden vuoksi, mutta Smithin kahden lisäversion myötä elokuva lähestyi R-rajoitusta. Ikärajoitus muutettiin R-rajoitukseksi elokuussa 2008. Lokakuussa 2008 British Board of Film Classification antoi elokuvalle ikärajan 18 vuotta, koska järjestön mukaan se sisältää erittäin voimakasta kielenkäyttöä ja seksiin viittaavaa puhetta sekä rankkaa seksiä.
Jakelu > Mainonta

Heinäkuussa 2008 elokuvan mainosvideo vedettiin pois sen verkkosivuilta, koska se ei ollut saanut Yhdysvaltain elokuvasäätiön MPAA:n vahvistamaa lupaa. Syyskuussa 2008 elokuvan R-ikärajoitettu elokuvatraileri julkaistiin IGN:n verkkosivuilla.
Rajoituksista huolimatta elokuvan mainostaminen kärsi, koska mediayhtiöt eivät halunneet julkaista mitään materiaalia, jossa esiintyisi sana "porno"
Marraskuussa 2008 The Weinstein Company ilmoitti uudelleenjulkaisevansa Yhdysvaltojen mainoskampanjansa elokuvalle, minkä tavoitteena oli uuden julisteen luominen, missä Rogen ja Banks ovat lastenpiirrossarjojen tavoin liikkuvien eläinten kanssa niityllä. Julisteessa esiintyvä sana "porno" ja sen yhteys lastenpiirroksen kaltaiseen taustaan aiheuttivat kritiikkiä.
Vastaanotto > Tuotto

Elokuva hävisi High School Musical 3: Senior Yearille ja oli rahallisesti tappiollinen (engl. Box Office Bomb) sekä samalla Rogenin elokuvista rahallisesti heikoin avausviikolla. Huffington Postille antamassaan haastattelussa Smith kommentoi tilannetta seuraavasti:
»Olin masentunut, koska halusin elokuvan suoriutuvan paremmin. Istuin ajatellen, että 'se oli siinä, olen mennyttä, olen ulkona. Elokuva ei menestynyt ja vein sillä Seth Rogenin uran! Hän oli vauhdissa, kunnes kohtasi kaltaiseni. Olen urantappaja! Judd Apatow ja koko Internet ovat vihaisia, koska he pitävät Sethistä ja minusta vain sen vuoksi, että tein töitä Sethin kanssa! Nyt pilasin senkin.' Oli kuin koulussa, missä tunsin olevani kuin "kuollut mies, pilkan aihe".»
Rahallisen tappion myötä Smithin ja Harvey Weinsteinin välit kiristyivät elokuvan rahoituskiistaan.
Vastaanotto > Arvostelu

Elokuva-arvostelusivusto Rotten Tomatoes arvion mukaan 194 kriitikosta 65% äänistä antoi elokuvalle positiivisen arvion arvosanalla 6,1/10. Metacriticin valtavirran mukana seuranneet 33 kriitikkoa antoivat elokuvalle arvosanan 56/100.
Chicago Tribunen Michael Phillipsin mukaan elokuva "tuo rankasti esille R-ikäluokitustaan, useimpien Smithin hahmojen tavoin puheessa on enemmän roisia, äänekästä ja usein hilpeätä verbaliikkaa kuin itse toiminnassa." Kriitikko A. O. Scottin mukaan Smith "on yhdistänyt likaista mieltä ja helläsydämistä yhdistelmää jonkin aikaa, että ne ovat kuuluneet John Watersin humanistisen seksuaalianarkian ja Judd Apatowin hävyttömän viktoriaanisen tyylin välimaastoon.
»Verbaalisesta lokasta (samoin myös visuaalisen vaihtelevuuden pienestä määrästä) huolimatta  Zack ja Miri ei ole järkytä. Smith ja hänen hahmonsa käyttävät kehonosiin ja eritteisiin viittaavia vuoropuheluita, mutta Smithin tarinat ovat kuvaannollisesti kuin siirappia ja sularasvaa. Zack ja Miri puuhaa pornoo on ajoittaisesta väsyttävyydestä ja viihdyttävyydestä huolimatta romanttinen komedia, joka ei eroa Disney Channelin juonikaavasta. Kaksi parasta kaveria ovat aina rakastaneet toisiaan ja havaitsevat olleensa aina toisiinsa rakastuneita. Toki tämä paljastus tapahtuu kameran kuvaamassa seksikohtauksessa, mutta kohtaus on kaunis ja arvattava, että olosuhteet tuskin haittaavat.»
Chicago Sun-Timesin kriitikko Roger Ebert antoi elokuvalle kolme tähteä neljästä ja hänen mukaansa "Kevin Smith käyttää ylimäärin aineistoa. Hän (Smith) on kuin juhlien heppu, joka kertoo nopeita rivoja vitsejä  Dangerfield-tyylisesti, että suoritukselle nauretaan enemmän kuin itse aineistolle."
Smith kommentoi elokuvan tappiota seuraavasti:
»Elokuvan oli tarkoitus nostaa tuotantoamme uudelle tasolle ja tuottaisi 60–70 miljoonaa dollaria, mutta se haavoittikin tuotantoamme. Ajattelin jo olevani valmis ja kirjoittavani sen hetkisen elämäni olleen poloisen lihavan lapsen kaltaista, jonka elokuva ei tuottanut tarpeeksi.»
Smithin työskentely pysähtyi useammaksi kuukaudeksi elokuvan tappion myötä eikä hän viettänyt aikaa edes Internetissä. Hänen mukaansa "oli erittäin vakuuttunut elokuvan saavan edes ronskikomedian verran rahallista tuottoa kuten oli käynyt Judd Apatowin Paksuna-elokuvalle". Tappion myötä Smithin kritiikki kohdistui tuottaja Harvey Weinsteiniin ja syytti tätä elokuvan riittämättömästä markkinoinnista.
Yli kaksi vuotta myöhemmin julkaisun jälkeen Smithin mukaan Zack and Miri oli "kuin hän itse tekisi syrjähyppyjä kirjoittamalleen tarinalle ... siitä kuinka tein Tiskirotat, mutta pornografian kanssa."
Musiikki

Elokuvan muistettavimpia kappaleita on Liven esittämä "Hold Me Up", joka kuuluu Zackin ja Mirin romanttisen kohtauksen aikana ja jonka käyttöä elokuvissaan ohjaaja Smith joutui odottamaan kolmentoista vuoden verran.
»Kuulin kappaleen ensimmäisen kerran Mallrats elokuvani musiikkivalinnan yhteydessä vuonna 1995. Kappale esiintyi koekuvauksissa, mutta Live halusi pitää sen Secret Samadhi-albumin mahdollisena sinkkulevynä. Leikatessani Jay and Silent Bob Strike Back elokuvaa, kappaletta ei ollut edelleen julkaistu ja kysyin mahdollisuutta sen käyttöön. Vastaus oli jälleen kielteinen. Vasta kolmannella, kun tarvitsin sopivaa kappaletta Zack ja Miri elokuvaani ja muistin Liven. Tällä kertaa he suostuivat kappaleen käyttämiseen. Se oli odottamisen arvoista, vaikka luvan saaminen kestikin kolmetoista vuotta.»
Home media

Elokuva julkaistiin kahden levyn DVD:nä helmikuussa 2009, joista osa elokuvan alkuperäisellä nimellä ja osa lyhyemmin sensuroituna Zack ja Miri.
Vanha talvitie

| Vanha talvitie> Gamla vintervägen |
| --- | --- |
 Vanha talvitie kuvattuna pohjoisen suuntaan vuonna 2017.
Kaupunki:  Helsinki
Tieluokka:  tonttikatu
Alkupiste:  Työpajankatu
Päätepiste:  Verkkosaaren venesatama
Katso myös:  Vanha talvitie Commonsissa
Vanha talvitie (ruots. Gamla vintervägen) on Helsingin Sörnäisissä ja Hermannissa sijaitseva noin 900 metriä pitkä katu. Se johtaa Kalasataman Työpajankadulta pohjoiseen pääkadulle Hermannin rantatielle ja sieltä edelleen itään Verkkosaaren venesatamaan Vanhankaupunginlahden rantaan ja muodostaa rajan Sörnäisten kaupunginosaan kuuluvan Kalasataman osa-alueen sekä Hermannin kaupunginosaan kuuluvien Hermanninmäen ja Hermanninrannan osa-alueiden välillä. Kadun länsipuolella sijaitsevat Helsingin Tukkutori ja Agroksenmäen holvikellari sekä itäpuolella Kalasatamaan kuuluvia asuin-, toimisto- ja varastorakennuksia. Niistä kolme on suojeltu: Vanha talvitie 9, 11, ja 13.
Katu on saanut nimensä talvitiestä, joka vielä 1800-luvun alussa johti jäiden yli pohjoiseen Viikkiin, Malmille ja Sipooseen. Vanhan talvitien kohdalla sijaitsi tunnettu levähdyspaikka Vinterkrogen, talvikrouvi. Katu sai nykyisen nimensä vuonna 1954. Aikaisemmin sen oli vuonna 1901 saanut läheisen Kulosaaren mukaan nimen Brändögatan, jonka suomalaiseksi vastineeksi vahvistettiin vuonna 1909 Brändönkatu ja vuonna 1928 Kulosaarenkatu.
Aikaisemmin katu päättyi Hermannin rantatielle, mutta Kalasataman ranta-alueelle vuonna 2016 vahvistetun asemakaavan mukaisesti sitä jatkettiin Vanhankaupunginlahden rantaan saakka.
Aiheesta muualla

Kuvia tai muita tiedostoja aiheesta Vanha talvitie Wikimedia Commonsissa
Åländsk Demokrati

| Åländsk Demokrati |
| --- | --- |
  
  
Perustettu:  2015
Puheenjohtaja:  Stephan Toivonen
Ideologia:   nationalismi  oikeistopopulismi  maahanmuuttokriittisyys 
Poliittinen kirjo:  oikeisto
Toimisto:  Ahvenanmaan maakuntapäivät
Värit:  violetti
Kunnanvaltuustot:  0 / 206
Kotisivu:  alandskdemokrati.ax
Infobox OKNimi-testi OK: 
Åländsk Demokrati (ÅD) on ahvenanmaalainen poliittinen vaaliyhdistys, joka perustettiin vuoden 2015 maakuntavaalien aikaan. Se sai silloin yhden edustajan läpi vaaleissa neljästä ehdokkaastaan. Ålandstidningen-lehti luonnehti yhdistystä oikeistopopulistiseksi tai kansalliskonservatistiseksi ja maahanmuuttovastaiseksi.
Yhdistyksen puheenjohtaja on Stephan Toivonen, joka on ollut myös puolueen edustaja Ahvenanmaan maakuntapäivillä.
Aiheesta muualla

alandskdemokrati.ax (Arkistoitu – Internet Archive)
Ólou tou kósmou i elpída

|  Ólou tou kósmou i elpída> Kappaleen tiedot |
| --- | --- |
Esittäjä(t):  Kleopátra (Cleopatra)
Säveltäjä(t):  Chrístos Lagós
Sanoittaja(t):  Chrístos Lagós
Euroviisutiedot
Vuosi:  1992
Maa:  Kreikka
Kieli:  kreikka
Sijoitus:  5.
Pisteet:  94
Sanat:  sanoitus
Muuta:  Kapellimestarina Cháris Andreádis
Ólou tou kósmou i elpída (kreik. Όλου του κόσμου η ελπίδα, ”Koko maailman toivo”) on Kleopátran (Cleopatra) esittämä kappale, joka edusti Kreikkaa vuoden 1992 Eurovision laulukilpailussa Ruotsin Malmössä.
Kappale sijoittui Euroviisuissa 23 maan joukosta sijalle 5. 94 pisteellä.
Uula ja Kuu

| Uula ja Kuu> The Ollie & Moon Show |
| --- | --- |

Tyyli:  animaatio
Kestoaika:  11 min
Kehittäjä(t):  Diane Kredensor,   David Michel
Alkuperämaa:   Ranska
Alkuperäiskieli:  englanti ranska
Verkko:   Universal Kids,  Yle Areena, Yle TV2
Esitetty:  27. toukokuuta 2017  – jatkuu edelleen
Tuotantokausia:  2
Jaksoja:  104
Tuotanto
Tuottaja(t):   Zoe Carrera  Diane Kredensor  Cécile Lauritano  David Michel 
Ohjaaja(t):  Florian Thouret
Tuotantoyhtiö(t):  Cottonwood Media
Aiheesta muualla
Virallinen sivusto
IMDb
Uula ja Kuu (engl. The Ollie & Moon Show) on esikouluikäisille suunnattu animaatiosarja, jonka on kehittänyt Diane Kredensor, Robert Vargas ja David Michel. Sarja pohjautuu Diane Kredensorin Ollie & Moon -kirjasarjaan. Sarjan esittäminen alkoi Yhdysvalloissa Sprout kanavalla 27. toukokuuta 2017 ja sen jälkeen sarjan esitysoikeudet on myyty yli 150 eri maahan.
Juoni

Uula ja Kuu ovat kuusivuotiaat kissakaverukset. Kuun aivojytyjen seurauksena he matkustavat ympäri maailmaa ja tutustuvat erilaisiin kulttuureihin. Matkassa on useimmiten mukana myös Ensio-etana.
Hahmot

Uula (engl. Ollie) on keltainen, harkitsevainen ja rauhallinen kissa. Hänellä on tapana suunnitella asiat etukäteen.
Kuu (engl. Moon) on impulsiivinen kermanvärinen kissa, joka pitää seikkailemisesta.
Ensio (engl. Stanley) on sininen etana, joka asuu Uulan ja Kuun luona.
Äänirooleissa > Suomenkieliset

| 0 | 1 | 2 |
| --- | --- | --- |
|  Katja Sirkiä  | … |  Uula   |
|  Ella Tarvonen  | … |  Kuu   |
|  Eero Ojala  | … |  Ensio   |
|  Saara Lehtonen  | … |  sivuäänet   |
|  Ville-Veikko Niemelä  | … |  sivuäänet   |
Suomessa esitetyt jaksot

Suomessa esitettyjä jaksoja on 156. Kausia on 2.
Aiheesta muualla

Uula ja Kuu Yle Areenassa
Uula ja Kuu matkustavat ympäri maailmaa, Yle
Ölandsbladet

| Ölandsbladet |
| --- | --- |

Lehtityyppi:  paikallislehti
Kustantaja:  Gota Media
Levikki:  7 600 (2021)
Perustettu:  1867
Päätoimittaja:  Peter Boström
Sitoutuneisuus:  porvarillinen
Kotikunta:  Borgholm
Kotimaa:  Ruotsi
Ilmestymistiheys:  ti to, la
Kieli:  ruotsi
Aiheesta muualla
Kotisivu
Ölandsbladet on ruotsalainen vuonna 1867 perustettu paikallislehti, jonka kotikunta on Borgholm. Se ilmestyy kolmesti viikossa, on poliittiselta linjaltaan porvarillinen ja kuuluu Gota Mediaan.
Lehden toimitus Borgholmissa.
Aiheesta muualla

Lehden verkkosivut (ruotsiksi)
United Abominations

| United Abomination Megadeth |
| --- | --- | --- |

Studioalbumin tiedot
 Äänitetty : 2006–2007
 Julkaistu:  16. toukokuuta 2007  16. toukokuuta 2007  15. toukokuuta 2007
 Tuottaja(t): Dave Mustaine, Jeff Balding, Andy Sneap
 Tyylilaji: thrash metal heavy metal
 Kesto: 47.57
 Levy-yhtiö: Roadrunner
Listasijoitukset
  2.[lähde? ]   15.[lähde? ]   21.[lähde? ]   8.[lähde? ]   23.[lähde? ]   28.[lähde? ]   5.[lähde? ]   24.[lähde? ]   9.[lähde? ]   49.[lähde? ]   31.[lähde? ]   17.[lähde? ]   28.[lähde? ]
Megadethin muut julkaisut
| Gigantour 2006 | United Abomination 2007 | That One Night: Live in Buenos Aires 2007 |
Singlet albumilta United Abomination
 ”Gears of War” Julkaistu: 2006  ”À Tout le Monde (Set Me Free)” Julkaistu: 23. maaliskuuta 2007  ”Washington Is Next!” Julkaistu: 2007  ”Never Walk Alone... A Call to Arms” Julkaistu: 2007
United Abominations on heavy metal -yhtye Megadethin 15. toukokuuta 2007 julkaistu, järjestyksessään 11. studioalbumi ja ensimmäinen julkaisu yhtyeen uudelle levy-yhtiölle Roadrunner Recordsille. United Abominationsia voidaan pitää myös Megadethin todellisena comeback-albumina edellisen The System Has Failedin koostuessa lähinnä vanhemmasta kappalemateriaalista.
Albumin miksasi muun muassa Arch Enemyn, Killswitch Engagen ja Testamentin kanssa työskennellyt Andy Sneap. United Abominations viimeisteltiin Derbyshiressä, Englannissa. Dave Mustaine ja yhtyeen muut jäsenet Glen Drover, Shawn Drover ja James LoMenzo nauhoittivat albumin Los Angelesissa ja Englannissa.
"À Tout le Monde (Set Me Free)" on uudelleennauhoitettu versio vanhasta Megadeth-klassikosta; uudistuksina ovat tempon nostaminen, kitaroiden viritys normaalissa E-vireessä (alkuperäisessä puoli sävelaskelta alaspäin), pidennetty soolo ja vierasvokalisti Cristina Scabbia Lacuna Coil -yhtyeestä. "A Tout Le Monde (Set Me Free)" julkaistiin myös musiikkivideona. 
Albumilla soolokitaraa soittava Glen Drover lähti yhtyeestä kiertueen aikana henkilökohtaisiin syihin vedoten, ja hänet korvattiin Chris Broderickillä.
World Wide Albums -kirjan mukaan albumi myi ilmestymisvuotensa aikana 459 380 kappaletta.
Albumin tausta

Vuonna 2006 Megadeth allekirjoitti levytyssopimuksen Roadrunner Recordsin kanssa. Levy-yhtiön vaihdos johtui lähinnä siitä, että yhtyeellä oli ongelmia tekijänoikeuksien kanssa edellisten levy-yhtiöidensä kanssa. The System Has Failed World Tour -kiertueen aikana yhtyeen keulahahmo Dave Mustaine ilmoitti Megadethin jäävän määräämättömäksi ajaksi tauolle, sillä Mustaine halusi jatkaa uraansa sooloartistina. Kiertueen lopulla Buenos Airesin loppuunmyydyssä konsertissa Mustaine kuitenkin painotti yhtyeen jatkavan uraansa. Kyseinen konsertti taltioitui lopulta Megadethin live-cd ja dvd:lle That One Night: Live in Buenos Aires.
Megadeth oli uusinut kokoonpanonsa palatessaan esiintymislavoille. Keulahahmo Dave Mustainen lisäksi yhtyeeseen kuuluivat Glen Drover (kitara), James LoMenzo (bassokitara) ja Shawn Drover (rummut). Mustaine valitsi rinnalleen mieluiten täysivaltaisia jäseniä sessiomuusikoiden sijasta. Myöhemmin hän kertoi pitävän Droverin veljesten välisestä kemiasta ja kertoi LoMenzon olevan "legenda".